09/03/2017 | Administración LocalMunicipal
Rianxo
Secretaría
Anuncio aprobación definitiva Ordenanza sobre ocupación de vía pública para construción de ramplas de accesibilidade a edificios de uso público de titularidade pública ou privada

De conformidade co artigo 49 da Lei 7/85, por non presentarse reclamación ningunha durante o período de exposición ao público, elevase a definitivo o acordo inicial adoptado polo Pleno do Concello en sesión celebrada o día 29 de decembro de 2016 da ORDENANZA SOBRE OCUPACIÓN DE VÍA PÚBLICA PARA CONSTRUCIÓN DE RAMPLAS DE ACCESIBILIDADE A EDIFICIOS DE USO PÚBLICO DE TITULARIDADE PÚBLICA OU PRIVADA. Publicase o texto completo da ordenanza, que entrará en vigor unha vez transcorrido o prazo de 15 días dende a súa publicación no BOP, de conformidade co previsto no artigo 65.2º da Lei 7/85, reguladora das Bases do Réxime Local. O obxecto da esta ordenanza é o de definir as condicións nas que se pode autorizar o uso da vía pública, espazos libre e zonas verdes, para construír ramplas para a mellora de accesibilidade en inmobles onde se localicen na súa totalidade, ou dispoñan nas súas plantas baixas de locais de uso público, así como as condicións para a súa execución. As condicións necesarias para que se poida autorizar a ocupación de vía pública cunha rampla para persoas con mobilidade reducida, son as seguintes: a.- Que non exista a posibilidade de dotar ao edificio das medidas de accesibilidade adecuadas, sexa rampla ou elevador, no interior do edificio, ou que o costo desta solución alternativa sexa superior ao dobre da construción da rampla na vía pública b.- Que a rampla teña un largo non superior a 1,50 metros, podendo superarse como máximo ata un 10% mais, e sempre que a largura libre sobre a beirarrúa permita un paso de 1,50 metros e salvo nos casos nos que existan elementos de sinalización e de urbanización puntuais (semáforos, sinais, farois.), onde se poderá estreitar puntualmente este paso ata un mínimo de 0,90 metros, e sempre que non se poidan modificar e/ou alterar a súa posición ata sacalos da zona de paso mínima de 1,50 metros. c.- Que non existan na vía pública servizos esenciais (arquetas, rexistros,.) que poidan quedar tapados pola implantación da rampla e no seu defecto, que se poidan modificar, ata sacalos ao espazo libre da beirarrúa. d.- Que a rampla se execute de acordo coa normativa sectorial vixente. Para solicitar a ocupación dunha rampla para persoas con mobilidade reducida na vía pública, remitirase ao Concello a seguinte documentación: 1.- Instancia asinada pola persoa ou persoas directamente afectadas.2.- Proxecto técnico da obra a realizar redactado por técnico competente, co visado colexial correspondente.3.-Compromiso expreso efectuado polo solicitante de aceptar as condicións íntegras desta ordenanza.4.- Achegar informe favorable da/s empresa/s concesionarias dos servizos urbanos afectados, no caso de que se teñan que alterar ou modificar o seu trazado e/ou situación de elementos puntuais (farois, arquetas, caixas de rexistro,.). 5.- Aportar garantía que cubra os posibles danos sobre o espazo público e que permanecerá ata que decaia a concesión, coa finalidade de que tamén cubra cos prexuízos derivados da retirada desta, no caso de que por cuestións de interese público así o requira. Unha vez obtida a autorización para a ocupación do viario, o representante legal da comunidade de propietarios deberá de presentar ante o Concello a preceptiva solicitude de licenza de obra, a efectos da súa tramitación estarase ao disposto na lexislación vixente aplicable aos procedementos administrativos, ás Normas Subsidiarias Municipais vixentes e ao previsto na presente ordenanza. Se no prazo dun ano despois de terse obtida a autorización para a ocupación, non se tivera solicitado polo interesado a conseguinte licenza de obras, o Concello poderá declarar de oficio a caducidade desta autorización. A ocupación da vía pública concedese por un prazo de 10 anos, prorrogable por períodos do mesmo tempo e previa petición do interesado, e sempre que se manteñan as condicións obxecto da concesión. As autorizacións poderán ser revogadas unilateralmente polo Concello de Rianxo en calquera momento por razón de interese público, sen xerar dereito de indemnización, e cando resulten incompatibles coas condicións xerais aprobadas con posterioridade, ou produzan danos no dominio público, ou impidan a súa utilización para actividades de maior interese público, ou mesmo menoscaben o uso xeral. Igualmente, cando se alteren os supostos determinantes do seu outorgamento ou sobreviviren circunstancias que de existir naquel momento, xustificarían a denegación. En ningún destes supostos, o interesado terá dereito a indemnización algunha por este concepto. En todos os casos, o adxudicatario está obrigado a suprimir a instalación á súa costa, abandonando e deixando libres e baleiros, a disposición deste Concello e dentro do prazo que se lles fixe, os bens obxecto de utilización. No suposto de que se incumpra o anterior realizará as obras necesarias este Concello sendo a cargo do solicitante os gastos orixinados. A rampla considerarase que forma parte dos elementos construtivos do acceso ao local que sirve, polo que as labores de conservación da rampla e o seu mantemento en estado de limpeza e decoro, así como calquera responsabilidade que puidese sobrevir pola existencia da mesma, correrá a cargo do solicitante. O incumprimento do anterior será causa de caducidade da concesión autorizada. A presente Ordenanza entrará en vigor ó día seguinte da publicación íntegra no Boletín Oficial da Provincia e transcorrido o prazo previsto no artigo 65.2. LBRL, permanecendo en vigor ata a súa modificación ou derrogación expresa. Rianxo, 2 de marzo de 2017 O alcalde, Adolfo F. Muíños Sánchez